कुछ मरे बैंक की लाइन में, कुछ को घर पेमेंट
कुछ मरे बैंक की लाइन में, कुछ को घर पेमेंट हो गए, चरखा चला रहे मोदी, गांधी जी अबसेंट हो गए
उज्जैन | साधु थे अब सेंट हो गए.. चड्डी से फूल पेंट हो गए.. कुछ मरे बैंक की लाइन में, कुछ को घर पेमेंट हो गए.. चरखा चला रहे माेदी.. गांधीजी अबसेंट हो गए.. राम अवध में बस ना पाए.. फैल सभी एजेंट हो गए.. मुख्यमंत्री को नेहरू कहकर .. चंदू परमानेंट हो गए.. । अखिल भारतीय कवि सम्मेलन में रविवार को कालिदास अकादमी के सूर्यनारायण संकुल हॉल में हास्य कवि सत्यनारायण सत्तन ने कुछ इस तरह देश की राजनीति, नोटबंदी, मोदी और राहुल पर कटाक्ष किए। कविता की पंक्तियों में उन्होंने राहुल को पप्पू कहकर संबोधित करते हुए मोदी की तारीफ के कसीदे भी पढ़े। वे बोले परेशान हो गया पप्पू.. बोला ये चाय बेचने वाला देश का प्रधानमंत्री बनेगा.. जी हां हुजूर ये चाय बेचने वाला है। ये चाय बेचता है सम्मान नहीं बेचता.. ये स्वाभिमानी है स्वाभिमान नहीं बेचता.. स्वार्थ के लिए ये खानदान नहीं बेचता.. औरों की तरह ये हिंदुस्तान नहीं बेचता.. औरों की तरह ये हिंदुस्तान नहीं बेचता। कवि सम्मेलन में अतिरिक्त पुलिस महानिदेशक पवन जैन ने वीर रस की कविताओं का पाठ किया। प्रमोद तिवारी कानपुर ने गीत, सुश्री अनु सपन भोपाल ने शृंगार रस के गीत, चंदन राय गीत, बनजकुमार और मोहन बैरागी ने गीत व प्रो.राजीव शर्मा ने हास्य व्यंग्य की कविताएं पढ़ी।
ये भी कहा सत्तन ने : अन्ना हजारे के चूल्हे से पुजारी ने अंगारा उठाया और भारत स्वाभिमान नाम की चिलम पर चढ़ाया लंबा दम मारा, दम मारते ही सारी पोल खुल गई, बाबा बन गया नर से नारी हिंदुस्तान ने पहली बार देखी दाढ़़ी मूंछ वाली नारी।
2000 का नकली नोट चलाते युवक धराया
नागदा | दो हजार का नकली नोट चलाते हुए मंडी पुलिस ने रविवार को एक युवक काे पकड़ा है। जानकारी के मुताबिक दोपहर 3.30 बजे एक युवक फल व्यापारी को नोट दे रहा था। व्यापारी को पता चला कि नोट नकली है तभी वहां मौजूद किसी व्यक्ति ने पुलिस को सूचना दे दी। पुलिस ने युवक को हिरासत में लेकर पूछताछ शुरू कर दी है।
hin_Deva hin_Deva hin_Deva hin_Deva hin_Deva hin_Deva